gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl ast gl gl gl gl gl gl gl gl gl gl gl gl gl gl ja en sv fr de de gl gl gl gl gl gl gl gl gl gl gl gl gl gl gl gl gl gl gl gl gl es gl gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Informe do Consello: Galiza, preparada para enfrontarse a máis dun Prestige
Luns, segunda feira, 03 de outubro de 2022
Cinco anos despois do desastre
Segundo o Goberno, o país conta hoxe con máis mecanismos xurídicos, mellor planificación da emerxencia e un maior volume de medios para loitar contra a contaminación marítima.
O presidente da Xunta, no consello da quinta feira
O Goberno presentou no mediodía desta quinta feira un informe no que daba conta das actuacións por el desenvolvidas en canto á protección medioambiental do mar galego, cinco anos após o afundimento do Prestige.
Unha resposta eficaz ante unha desfeita similar
Galiza está dotada, na actualidade, con "máis e mellores medios materiais e con máis persoal cualificado para facer fronte a emerxencias por contaminación mariña", din dende o Goberno.
Segundo o informe, presentado esta quinta feira na Casa do Concello de Muxía, onde se desenvolveu a xuntanza semanal da Xunta, Galiza ten avanzado en tres niveis na loita contra a contaminación do mar: o xurídico, o de planificación de emerxencia e o de dotación de medios para a prevención e para a loita contra a contaminación.
En canto ao xurídico, déronse pasos importantes a través da aprobación de normas estatais e estáselle a dar pulo á aprobación de normas comunitarias e internacionais que procuran o incremento da seguridade marítima.
No eido da planificación da emerxencia, na actualidade existen dous instrumentos fundamentais para dar resposta a unha posible emerxencia causada pola contaminación mariña: o Plan Nacional de Salvamento Marítimo 2006-2009 e o Plan Territorial de Continxencias por Contaminación Mariña.
Máis medios técnicos e humanos
Polo que respecta aos medios propios da Xunta, houbo unha mellora cuantitativa e cualitativa.
O Servizo de Gardacostas de Galiza foi dotado dunha base loxística de loita contra a contaminación con base no porto de Tragove (Cambados), e tamén dispón de dous buques (o buque remolcador Sebastián de Ocampo e o buque de apoio Irmáns García Nodal). A dotación complétase con 21 embarcacións menores, e, como medios aéreos, dous helicópteros, ademais de numerosos medios terrestres.
En decembro de 2006 incorporouse á flota de Salvamento Marítimo o buque polivalente Don Inda con base en Corcubión, que permitiu multiplicar por trinta a capacidade recollida de residuos deste organismo, pasando dos 80 metros cúbicos de 2004 ata 2.403,8 a finais de 2006. Parelamente, en febreiro de 2007 incorporouse tamén a aeronave Rosalía de Castro, con base en Santiago, para a realización de labores de vixilancia marítima.
Segundo a Xunta, ao finalizar o Plan, no ano 2009, a zona de actuación de Salvamento Marítimo disporá de 9 novas embarcacións rápidas, 2 remolcadores propios, 1 base estratéxica de 18 mil metros cadrados, unha base permanente de actuación subacuática e un helicóptero de salvamento. Por último, está previsto que a capacidade de recollida de residuos no mar de Salvamento Marítimo chegue ao final do Plan aos 7.300 metros cúbicos no seu conxunto.
Inspección do Prestige e tratamento dos residuos
O informe avaliado na quinta feira no Consello da Xunta tamén dá conta da inspección que se fixo no lugar onde se atopan os restos do Prestige o pasado mes de setembro. Segundo os expertos que participaron nesta operación, a cantidade de fuel que saía dos restos era "irrelevante", porén, ordenóuselle á empresa responsábel que procedese a unha operación de selado dos puntos nos que se producía a fuga.
5 años do Prestige. 5 anos sen solucións
Nunca Máis: "Outro Prestige é evitábel"
"Non tiñan plan, só venderon fume"
Espertou o Prestige a conciencia ecolóxica en Galiza?
Polos Vieiros da rede, a liberdade somos todos
Do caos e a descoordinación, á "orientación" posíbel
Cinco anos de loito, algunhas loitas pendentes
O BNG alerta de que o país non está preparado para facerlle fronte a outro Prestige
5 Anos despois, outro PRESTIGE aínda é posible
Salvamento marítimo: unanimidade na demanda pero sen resposta
Case cinco mil barcos con mercadorías perigosas pasaron preto da costa o último ano
Desde o Instituto Oceanográfico sinalan que a costa está "recuperada"
A Xunta lembra o Prestige como "a peor catástrofe medioambiental da historia de Galiza"
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Esta imaxe titúlase '5 anos despois'. Foi tirada por Surfercosmovision na praia do Rostro, preto de Muxía
Unha imaxe daquela manifestación do 1 de decembro do 2002 / Flickr: Mariano Grueiro
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto